EkBass/fiwiki-20250220-pages-articles huggingface dataset:
Arielle Kebbel

Arielle Caroline Kebbel (s. 19. helmikuuta 1985 Winter Park, Florida) on yhdysvaltalainen näyttelijä ja malli. Hän on esiintynyt muun muassa elokuvissa Kauna 2 (2004), American Pie Presents: Band Camp (2005), Kosto on suloinen (2006), Aquamarine (2006), The Uninvited (2009) ja Vampyyrien imussa (2010). Hänen läpimurtonsa tapahtui televisiosarjan Gilmoren tytöt kautta. Myöhemmin Kebbel näytteli mm. Vampyyripäiväkirjat-sarjassa Stefanin parasta ystävää Lexiä. Kebbel on nähty myös sarjoissa Outo, uusi elämä, 90210 ja CSI Miami. Kebbel syntyi Floridassa ja valmistui high schoolista vuoden etuajassa. Hän aloitti uransa mallina, poseeraten mm. miestenlehdissä ja osallistui Miss Florida Teen USA -kauneuskilpailuun. Hän pääsi vuonna 2005 Maxim-lehden Hot 100 -listan 95. sijalle. Televisiotöiden lisäksi Kebbel on tehnyt lukuisia rooleja elokuvissa, joita vampyyrielokuvien ohessa ovat mm. Be Cool (2005) ja Think Like a Man (2012). Kebbelillä on saksalaisia sukujuuria. == Filmografia == Elokuvat Vuosi Elokuva Rooli 2004 Päin pilveä Heather Hunkee 2005 The Kid & I Arielle 2005 American Pie Presents: Band Camp Elyse Houston 2005 Dirty Deeds Alison 2005 Reeker Cookie 2005 Be Cool Robin 2006 Outlaw Trail: The Treasure of Butch Cassidy Ellie 2006 Kauna 2 Allison Fleming 2006 Kosto on suloinen Carrie Schaeffer 2006 Aquamarine Cecilia Banks 2006 The Bros. Kim 2007 Daydreamer Casey Green 2008 Forever Strong Emily 2008 Freakdog Catherine Thomas 2009 The Uninvited Alex Ivers 2010 Brooklyn to Manhattan Chloe 2010 Vampyyrien imussa Rachel 2010 Answer This! Naomi 2011 I Melt with You Randi 2011 The Brooklyn Brothers Beat the Best Cassidy 2011 Mardi Gras: Spring Break Lucy 2012 Supporting Characters Jamie 2012 Think Like a Man Gina Televisio Vuosi Sarja Rooli Huom. 2003 C.S.I. Teini Jakso: "Forever" 2003 Amyn lailla Paige Lange Jakso: "The Long Goodbye" 2003–2004 Gilmoren tytöt Lindsay Anne Lister Forester 9 jaksoa 2003 Kova laki: Erikoisyksikkö Andrea Kent Jakso: "Mean" 2004 Entourage Layla Pilottijakso 2004 Perhe paketissa Taya 5 jaksoa 2005 CSI: Miami Pam Carpenter Jakso: "Nothing to Lose" 2005 Clubhouse Kat Jakso: "Road Trip" 2006 Shark Sydney Blair Jakso: "In the Grasp" 2007 Football Wives Nicole Holt julkaisematon pilottijakso 2009 No Heroics Sandy julkaisematon 2009–2014 Vampyyripäiväkirjat Alexia "Lexi" Branson 8 jaksoa 2010 True Blood Charlene Jakso: "I Smell a Rat" 2010 Outo, uusi elämä Paige 7 jaksoa 2011 Good Vibes Payton (ääni) Jakso: "Backstage Babs" 2011–2013 90210 Vanessa Shaw 15 jaksoa 2011 Hallelujah Veda Roman Televisioelokuva 2012 A Bride for Christmas Jessie Patterston Televisioelokuva 2012 Havaiji 5-0 Nicole Carr Jakso: "Popilikia" 2012 Audrey Marissa 4 jaksoa 2013 Instant Mom Stephanien ystävä 2 jaksoa 2014 Sweet Surrender Nancy Televisioelokuva 2015 Bridal Wave Georgie Dwyer Televisioelokuva 2015 UnREAL Britney 3 jaksoa 2015 Ballers Tracy Legette 7 jaksoa 2015 The League Libby 3 jaksoa 2015 Robot Chicken Voiceover Jakso: "Cake Pillow" 2015 The Grinder Avery Banks / Gabrielle 2 jaksoa == Aiheesta muualla == * * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Complice

Complice on Miodio-yhtyeen kappale, joka oli San Marinon historian ensimmäinen euroviisukappale. Sen valitsi edustamaan maata viidenkymmenen ehdokkaan joukosta SMRTV:n nimittämä seitsemän hengen raati. Kappale esitettiin 20. toukokuuta 2008 Belgradin viisujen ensimmäisessä semifinaalissa. Kappale sai semifinaalissa viisi pistettä ja jäi 19 esityksen joukossa viimeiseksi pudoten jatkosta. == Lähteet == Luokka:Vuoden 2008 euroviisuedustuskappaleet Luokka:San Marinon euroviisuedustuskappaleet
Brittany Snow

Brittany Anne Snow (s. 9. maaliskuuta 1986) on yhdysvaltalainen näyttelijä. Hän on esiintynyt muiden muassa elokuvissa The Pacifier – Tuttisoturi, Kosto on suloinen, Hairspray, Prom Night, Pitch Perfect ja Pitch Perfect 2. Snow syntyi ja kasvoi Floridassa. Hän on uskontokunnaltaan katolinen.https://web.archive.org/web/20061114091849/http://www.brittany- snow.com/Interviews/exclusive.htm Jo lapsena uransa aloittanut Snow voitti vuonna 2001 Young Artist -palkinnon työstään sarjassa Guiding Light. Snow on seurustellut näyttelijä Tyler Hoechlinin kanssa marraskuusta 2012 lähtien. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2004 Mansturian kandidaatti The Manchurian Candidate Marcia Prentiss Shaw 2005 The Pacifier – Tuttisoturi The Pacifier Zoe Plummer 2006 Sydämen kuiskaus Whisper of the Heart Shizuku Tshukishima (ääni engl. versiossa) 2006 Kosto on suloinen John Tucker Must Die Kate Spencer 2007 Hairspray Hairspray Amber Von Tussle 2007 On the Doll On the Doll Balery 2008 Finding Amanda Finding Amanda Amanda Tangerman 2008 Prom Night Prom Night Donna Keppel 2009 The Vicious Kind The Vicious Kind Emma Gainsborough 2009 Black Water Transit Black Water Transit Sardoonah 2010 Janie Jones Janie Jones Iris 2011 96 Minutes 96 Minutes Carley 2012 Petunia Petunia Robin McDougal 2012 Pitch Perfect Pitch Perfect Chloe Beale 2012 Would You Rather Would You Rather Iris 2013 Syrup Syrup Three 2014 There's Always Woodstock There's Always Woodstock Jody 2015 Dial a Prayer Dial a Prayer Cora 2015 Pitch Perfect 2 Pitch Perfect 2 Chloe Beale 2016 The Late Bloomer The Late Bloomer Michelle 2017 Bushwick Bushwick Lucy 2017 Hangman Hangman Christi Davies 2017 Pitch Perfect 3 Pitch Perfect 3 Chloe Beale 2019 Someone Great Someone Great Blair Helms 2020 Hooking Up Hooking Up Darla Beane 2022 X X Bobby-Lynne Parker 2022 Christmas with the Campbells Christmas with the Campbells Jesse Televisiosarjat Televisiosarjat Televisiosarjat Televisiosarjat Vuosi Suomenkielinen nimi Rooli Jaksot 1998–2000 Guiding Light Susan ”Daisy” Lemay 10 jaksoa 1999 Safe Harbor Sara ”Dog Day Afternoons and Nights” 2002–2005 American Dreams Margaret ”Meg” Pryor 61 jaksoa 2005 Muodon vuoksi Ariel Alderman 5 jaksoa 2006 Kova laki: Erikoisyksikkö Jamie Hoskins ”Influence” 2009 Family Guy Candy (ääni) ”Quagmire’s Baby” 2009 Gossip Girl nuori Lily Rhodes ”Valley Girls” 2011 Harryn laki Jenna Backstrom 12 jaksoa 2011 Mad Love Julia Swanson ”Little Sister, Big City” 2012–2013 Ben ja Kate Lila 4 jaksoa 2015 Full Circle Kate Parerra 5 jaksoa 2015 TripTank Stacy (ääni) ”Steve’s Family” 2016 Workaholics Erin Mantini ”Gone Catfishing” 2016–2017 Crazy Ex- Girlfriend Anna Hicks 3 jaksoa 2019–2020 Almost Family Julia Bechley 13 jaksoa == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt
Antonija Šola

Antonija Šola (s. 5. kesäkuuta 1979 Zagreb) on kroatialainen näyttelijä, laulaja ja malli. Hän on noussut kotimaassaan tähdeksi vuonna 2004 alkaneella roolillaan saippuasarjassa Zabranjena ljubav. Šola on osallistunut Kroatian euroviisukarsintoihin ja edennyt parhaimmillaan toiseksi vuonna 2008. == Aiheesta muualla == * Luokka:Kroatialaiset näyttelijät Luokka:Kroatialaiset laulajat Luokka:Vuonna 1979 syntyneet Luokka:Elävät henkilöt
Let Me Love You

Let Me Love You () on Tamaran, Vrčakin ja Adrijanin kappale, joka edusti Pohjois-Makedoniaa (tai tuolloista Makedonian tasavaltaa) vuoden 2008 Eurovision laulukilpailussa. Kappale jäi semifinaalin kymmenenneksi 64 pisteellä, ollen näin ensimmäinen putoaja Ruotsin päästyä finaaliin tuomariäänin. Kappaleen alkuperäinen makedoniankielinen nimi oli Vo ime na ljubovta, mutta myöhemmin kappale päätettiin esittää englanniksi, ja nimi vaihtui nykyiseen versioon. == Lähteet == Luokka:Pohjois-Makedonian euroviisuedustuskappaleet Luokka:Vuoden 2008 euroviisuedustuskappaleet
Pokušaj

Pokušaj () on Elvir Laković Lakan kappale, joka edusti Bosniaa ja Hertsegovinaa vuoden 2008 Eurovision laulukilpailussa. Esityksen aikana Lakan pikkusisko Mirela ripusti pyykkiä narulle niin, että esityksen lopussa pyykkitanko käännettiin yleisöön päin, ja paitojen kirjaimet muodostivat sanan "love". Kappale sijoittui semifinaalissa yhdeksänneksi ja finaalissa kymmenenneksi. == Lähteet == Luokka:Vuoden 2008 euroviisuedustuskappaleet Luokka:Bosnia ja Hertsegovinan euroviisuedustuskappaleet
Kristina Krepela

Kristina Krepela (s. 4. syyskuuta 1979) on kroatialainen näyttelijä. Hänet tunnetaan elokuvista La Femme Musketeer (2003) ja The Hunting Party (2007) sekä Rumaan Bettyyn pohjautuvasta kroatialaisesta televisiosarjasta Ne daj se, Nina. == Aiheesta muualla == * Luokka:Kroatialaiset näyttelijät Luokka:Vuonna 1979 syntyneet Luokka:Elävät henkilöt
Grigori Kosyh

Grigori Georgijevitš Kosyh (, 9. helmikuuta 1934 Uralsk, Kazahstanin SNT, Neuvostoliitto – 23. helmikuuta 2012) oli Neuvostoliittoa edustanut pistooliampuja, olympiavoittaja ja maailmanmestari. Kosyh voitti 50 m vapaapistoolissa olympiakultaa Méxicossa 1968. Hän osallistui samassa lajissa myös kaksiin muihin kesäolympialaisiin: Münchenissä 1972 hän oli kahdeksas ja Montréalissa 1976 seitsemäs.http://www.sports- reference.com/olympics/athletes/ko/grigory-kosykh-1.html Lisäksi hän voitti useita MM-mitaleita, joista kirkkaimpana maailmanmestaruus 10 m ilmapistoolin yksilökilpailussa Bern/Thunissa 1974. Kosyh kuoli 78-vuotiaana 23. helmikuuta 2012.http://shooting-russia.ru/news/?1928 == Lähteet == * Grigory Kosykh Biography and Olympic Results Olympics at Sports-Reference.com * Profiili databaseOlympics.comissa * ISSF:n tietokanta === Viitteet === Luokka:Neuvostoliittolaiset ampujat Luokka:Neuvostoliittolaiset olympiavoittajat Luokka:Vuonna 1934 syntyneet Luokka:Vuonna 2012 kuolleet
Aleksei Guštšin

Aleksei Guštšin (, 5. tammikuuta 1922 – 14. joulukuuta 1986 Moskova) oli Neuvostoliittoa edustanut pistooliampuja ja olympiavoittaja. Aleksei Guštšin saavutti olympialaisissa kultaa 50 m vapaapistoolilla Roomassa 1960. Lisäksi hän saavutti MM-kilpailuissa samassa lajissa Moskovassa 1958 joukkuekultaa ja henkilökohtaista hopeaa sekä Kairossa 1962 joukkuekultaa. ==Lähteet== * *ISSF:n tietokanta Luokka:Neuvostoliittolaiset ampujat Luokka:Neuvostoliittolaiset olympiavoittajat Luokka:Vuonna 1922 syntyneet Luokka:Vuonna 1986 kuolleet
Huelet Benner

Huelet Leo "Joe" Benner (1. marraskuuta 1917 Arkansas – 12. joulukuuta 1999 Florida) on yhdysvaltalainen pistooliampuja ja olympiavoittaja. Huelet Benner on saavuttanut olympialaisissa kultaa Helsingissä 1952 50 m vapaapistoolissa. Lisäksi hän on saavuttanut lukuisia MM-mitaleita, joista kirkkaimpia ovat 25 m olympiapistoolin maailmanmestaruudet Buenos Airesissa 1949 ja Oslossa 1952, sekä 50 m vapaapistoolin maailmanmestaruus Caracasessa 1954. Pan-Amerikan kisoista Benner saavutti kaikkiaan 7 kultamitalia vuosina 1951 ja 1955. ==Lähteet== *Profiili databaseOlympics.comissa *ISSF:n tietokanta *Suomen urheilutietäjät - Mitä tapahtui urheilussa 1952 *http://www.militarymarksmanship.org/tapsbenner.htm Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1917 syntyneet Luokka:Vuonna 1999 kuolleet
Inkavaltion valloitus

Inkavaltion valloitus alkoi 1532 kun espanjalainen konkistadori Francisco Pizarro saapui inkavaltakuntaan. Hänellä oli vain pieni sotilasjoukko, mutta hän sai apuvoimia inkahallintaan tyytymättömistä intiaaniheimoista. Inkavaltakuntaa olivat heikentäneet jo ennalta sisällissota ja tautiepidemiat. Espanjalaiset valloittivat ja hävittivät inkojen pääkaupungin Cuscon nopeasti ja nujersivat viimeisenkin vastarinnan 1572. ==Taustaa== Inkahallitsija Huayana Capacin kuoltua 1527 hänen poikansa Huáscar ja Atahualpa yrittivät aluksi johtaa valtakuntaa yhdessä. Se ei kuitenkaan onnistunut, ja heidän välilleen puhkesi vallanperimyssota. Huáscar hallitsi pääkaupunki Cuscoa ja Atahualpa pohjoisempaa Quitoa. Sisällissota ratkesi Atahualpan eduksi 1532 ja Huáscar otettiin vangiksi. ==Valloitus== Espanjalainen konkistadori Francisco Pizarro saapui sisällissodan repimään inkavaltioon vuonna 1532 vain 180 miehen kanssa. Hän vangitsi kuningas Atahuallpan houkuttelemalla hänet kohtaamaan espanjalaiset aseettomana ja myöhemmin surmautti hänet saamistaan lunnaista huolimattaMoseley 1992, s. 11.. Espanjalaiset onnistuivat valloittamaan koko inkavaltakunnan, mihin oli monta syytä: Espanjalaisten aseistus oli ylivoimaista inkoihin nähden. Atahuallpa ei ollut suosittu etenkään Cuscossa, josta espanjalaiset saivatkin taistelijoita puolelleen. Inkavaltion provinssitkin olivat tyytymättömiä tyrannimaisiin inkoihin ja taistelivat espanjalaisten puolella. Valtakunnan laajeneminen oli samalla heikentänyt sen taloutta, koska työveroja ei enää kattavasti voitu periä kansoilta. Lisäksi oli paljon inkoja jo kuollut Euroopasta tulleisiin sairauksiin, joihin intiaaneilla ei ollut vastustuskykyä.Kämäräinen 2006, s. 485–488. Valtakunnan valloitus onnistuikin melko vaivatta, ja espanjalaisvallan varmistivat Kastiliasta myöhemmin saapuneet lisäjoukot. Espanjalaiset ryöstivät Cuscon ja rakensivat uuden kaupungin sen paikalle. He asettivat inkojen nimelliseksi hallitsijaksi Manco II:n, joka kuitenkin johti inkat kapinaan 1536. Epäonnistuneen kapinan jälkeen inkat vetäytyivät vuoristoseuduille ja jatkoivat sissisotaa espanjalaisia vastaan. Inkojen viimeinen johtaja Túpac Amaru kukistui 1572, kun espanjalaiset valloittivat viimeisen itsenäisen inkakaupungin Vilcabamban. Espanjalaiset käyttivät intiaaniseutujen hallitsijoina paljolti samoja menetelmiä kuin inkatkin, mutta heidän kovat vaatimuksensa johtivat useisiin intiaanikapinoihin. == Lähteet == * * === Viitteet === Luokka:Inkat Luokka:Espanjan sodat Luokka:1500-luvun sodat Luokka:Seulonnan keskeiset artikkelit
Gibson L5CES

Gibson L5CES on Gibsonin vuodesta 1951 lähtien valmistama puoliakustinen sähkökitara. L5CES kehitettiin akustisesta L5-mallista. Rungossa oli L5:n tavoin kuusesta tehty kansi, vaahterasta tehdyt sivut ja takaosa sekä f-ääniaukot. Kaula oli tehty joko vaahterasta tai jalopähkinästä. Kitarassa oli alun perin kaksi yksikelaista P-90-mikrofonia sekä kaksi äänenvoimakkuuden ja äänenvärin säädintä. Kun vuonna 1958 alettiin käyttää kahta humbucker- mikrofonia, tuli kitaraan kolmiasentoinen kytkin. Samalla otettiin käyttöön Gibsonin ABR-1-talla Tune-O-Maticin sijasta. == Lähteet == * Gibson Custom L5CES
Evankelis-luterilainen seurakunta

Evankelis-luterilainen seurakunta on evankelis-luterilaiseen kirkkoon kuuluva seurakunta. Monissa Keski- ja Pohjois-Euroopan maissa maissa enemmistö evankelis-luterilaisista seurakunnista kuuluu valtionkirkkoon tai kirkkoon, joka ennen on ollut valtionkirkon asemassa. Kuitenkin myös valtionkirkoista riippumattomia evankelis-luterilaisia seurakuntia on olemassa. Niiden tunnustus voi edustaa vanhempaa valtionkirkon tunnustusta, joka ei ole muuttunut niin kuin valtionkirkon. Vanhempi tunnustus voi erota uudemmasta esimerkiksi liittyen kysymykseen naispappeudesta. Enemmistö Suomen evankelis- luterilaisista seurakunnista kuuluu Suomen evankelis-luterilaiseen kirkkoon, mutta Suomessa on myös siihen kuulumattomia evankelis-luterilaisia seurakuntia. Yksiä suurimmista Suomen evankelis-luterilaisesta kirkosta riippumattomista seurakunnista ovat Suomen tunnustuksellisen luterilaisen kirkon seurakunnat. Ensimmäiset siihen nykyään kuuluvista seurakunnista järjestäytyivät 1923. Kirkoksi seurakunnat järjestäytyivät 1929. ==Aiheesta muualla== * Evankelis-luterilaiset seurakunnat (Arkistolaitoksen Portti- käyttäjäpalvelu). Luokka:Luterilainen teologia
Jessica Jerome

Jessica Jerome (s. 8. helmikuuta 1987) on yhdysvaltalainen mäkihyppääjä, joka kilpaili vuosina 2000–2015. Jerome aloitti mäkihypyn 7-vuotiaana, ja vuosina 2001 ja 2002 hän voitti Amateur Athletic Unionin järjestämän AAU Junior Olympic Gamesin. Vuonna 2006 hän sijoittui kolmanneksi Continental Cupin kokonaiskilpailussa. Hän on voittanut Continental Cupissa kerran, Rovaniemellä joulukuussa 2010, ollut kuusi kertaa toinen ja 16 kertaa kolmas. Maailmancupissa hän on sijoittunut kolmanneksi Hinterzartenissa tammikuussa 2012 ja toiseksi Râșnovissa maaliskuussa 2014. MM-kilpailuissa hän on ollut kuudes Liberecissä 2009 ja Val di Fiemmessä 2013 sekä yhdeksäs Falunissa 2015. Sotšin olympialaisissa 2014 hän sijoittui kymmenenneksi. Hän on voittanut maansa mestaruuden ainakin vuosina 2002, 2003 ja 2005. Jerome on pituudeltaan 163-senttinen ja painaa 53 kiloa. Hän edustaa Park City -seuraa ja hänen valmentajansa on Casey Colby. == Lähteet == * * Ladies-Skijumping.com Luokka:Yhdysvaltalaiset mäkihyppääjät Luokka:Vuonna 1987 syntyneet Luokka:Elävät henkilöt
Schütze

Schütze on Saksan armeijan sotamiestä vastaava sotilasarvo, joka on ollut käytössä ensimmäisestä maailmansodasta lähtien. Vuoteen 1918 saakka Schütze oli alin värvättyjen arvo konekivääriyksiköissä sekä joissakin eliittiyksiköissä. Suomeksi käännettäessä Schütze voi olla ”ampuja” tai ”kiväärimies”, mutta käytännössä sillä tarkoitetaan sotamiestä. Schütze voi olla myös sukunimi. Sana juontuu saksan verbistä schützen, joka tarkoittaa puolustautumista ja vartioimista. Aluksi SS käytti SS-Schützen sijaan arvoa SS-Mann, kuten myös Sturmabteilung, jolla oli oma arvonsa SA-Mann. SS- ja SA- Mann olivat alimpia palvelukseen hyväksyttyjen värvättyjen arvova. Vuodesta 1938 lähtien Waffen-SS käytti vastaavaa arvoa SS-Schütze, mutta Allgemeine SS ja muut SS:n haarat pitivät SS-Mannin arvon. Vastaavasti SS:n seuraavaksi ylempi arvo oli SS-Obermann, lukuun ottamatta Waffen-SS:a, joka käytti tilalla arvoa SS-Oberschütze. Nykyajan Saksan armeijassa Schütze on harvinainen arvo, sillä eri aselajit käyttävät omia vastineitaan. Esimerkiksi viestijoukoissa (Fernmelder) alin värvätyn arvo on radisti (Funker). == Katso myös == * SS- arvot Alempi arvo Anwärter SS-arvo Schütze Ylempi arvo Oberschütze Schytze
Land (albumi)

__NOTOC__ Land on Týr-nimisen progressiivisen viking/folk metal -yhtyeen neljäs studioalbumi. Se on konseptialbumi, jonka keskeisenä teemana ovat skandinaaviset kansanlaulut ja -tarinat. Joensen laulaa albumilla peräti viidellä eri kielellä: fääriksi, englanniksi, norjaksi, tanskaksi ja islanniksi. ==Kappaleet== # # # # # # # # # # == Kokoonpano == * Heri Joensen – laulu, kitara * Terji Skibenæs – kitara * Gunnar H. Thomsen – basso * Kári Streymoy – rummut == Arvostelut == * About.com: About.com: Album review * Allmusic: Allmusic review * Desibeli.net: * Imperiumi: 7½/10 * Soundi: == Lähteet == == Aiheesta muualla == * * Luokka:Vuoden 2008 albumit Luokka:Týrin albumit
On Humanism

On Humanism on filosofi Richard Normanin kirja, joka on ilmestynyt Routledgen Thinking in action -sarjassa 2004. Norman puolustaa humanismia vastauksena siihen, mitä on hyvä elämä. Norman käsittelee muun muassa jumalan olemassaoloa koskevia väitteitä, materialismia, tieteen merkitystä, ihmisen ja luonnon suhdetta ja muita moraalisia kysymyksiä. == Vastaanotto == Filosofi Julian Baggini suositteli teosta.Norman 2004, takakansiteksti. == Lähteet == Luokka:Kirjat etiikasta Luokka:Kirjat uskonnonfilosofiasta Luokka:Kirjat uskontokritiikistä Luokka:Kirjat humanismista Luokka:Vuoden 2004 kirjat Luokka:Brittiläiset tietokirjat
Tutl

Tutl on färsaarelainen levy-yhtiö, jonka jazzmuusikko Kristian Blak perusti vuonna 1977. Yhtiö julkaisee pääasiassa färsaarelaisten yhtyeiden kuten Eivør Pálsdóttirin, Týrin ja Yggdrasilin levyjä. Sana tutl on fäärin kieltä ja tarkoittaa kuiskausta. ==Aiheesta muualla== *Levy-yhtiön kotisivut Luokka:Färsaarten musiikki Luokka:Levy-yhtiöt
Stig Tøfting

Stig "Tøffe" Tøfting (s. 14. elokuuta 1969 Hørning) on tanskalainen entinen jalkapalloilija, pelipaikaltaan keskikenttäpelaaja. Tøfting aloitti ammattilaisuransa vuonna 1989 AGF Århus -seurassa. Hän voitti Århusin riveissä Tanskan cupin mestaruuden vuosina 1992 ja 1996. Randers FC:n paidassa hän voitti vuonna 2006 kolmannen kerran Tanskan cupin. Seuraurallaan hän on suurimmaksi osaksi pelannut kotimaassaan. Hän on käynyt pelaamassa myös Saksassa, Kiinassa, Ruotsissa ja Englannissa. Tøfting pelasi Tanskan maajoukkueessa 41 ottelua ja teki kaksi maalia vuosina 1993–2002. Hän edusti Tanskaa kolmasti arvokilpailuissa: vuosien 1998 ja 2002 MM-kilpailuissa ja lisäksi vuoden 2000 EM-kilpailuissa. Hän pelasi viisi ottelua myös alle 21-vuotiaiden joukkueessa. Tøfting lopetti uransa kauden 2007 jälkeen ja siirtyi viimeisen pelaajaseuransa Randers FC:n valmennusryhmään. Hänen viimeiseksi ottelukseen jäi 1. joulukuuta 2007 Viborg FF:ää vastaan numeroihin 2–0 päättynyt liigaottelu. == Lähteet == * Tilastot footballdatabase.com -tietokannassa === Viitteet === Luokka:Tanskalaiset jalkapalloilijat Luokka:Vuonna 1969 syntyneet Luokka:Elävät henkilöt
Tom Bergeron

Thomas "Tom" Bergeron (s. 6. toukokuuta 1955) on yhdysvaltalainen televisiojuontaja. Hänet tunnetaan muiden muassa ohjelmista America's Funniest Home Videos, Hollywood Squares, Dancing with the Stars ja Who Wants to Be a Millionaire. Bergeron on voittanut Emmy-palkinnon. == Aiheesta muualla == * Luokka:Yhdysvaltalaiset juontajat Luokka:Daytime Emmy -palkinnon saajat Luokka:Vuonna 1955 syntyneet Luokka:Elävät henkilöt
Peter Marshall

pienoiskuva|Peter Marshall Ralph Pierre LaCock eli Peter Marshall (30. maaliskuuta 1926 Clarksburg, Länsi-Virginia – 15. elokuuta 2024https://www.hollywoodreporter.com/tv/tv-news/peter-marshall-dead- hollywood-squares-1235975744/) oli yhdysvaltalainen televisiojuontaja, näyttelijä ja laulaja. Hän toimi Hollywood Squaresin alkuperäisenä juontajana vuosina 1966–1981. Hollywood Squaresin ulkopuolella Marshall on muun muassa esiintynyt Broadway-teatterissa ja laulanut big bandeissa. Hänen sisarensa Joanne Dru menestyi näyttelijänä. Marshall voitti kaksi Emmy-palkintoa vuosina 1974 ja 1975. == Lähteet == == Aiheesta muualla == * Luokka:Yhdysvaltalaiset juontajat Luokka:Vuonna 1926 syntyneet Luokka:Vuonna 2024 kuolleet
Var fan är mitt band?

Var fan är mitt band? oli ruotsalainen tosi-tv-sarja, jota SVT 1 näytti keväällä 2008. Ohjelmassa muusikko Magnus Uggla etsi ympäri Ruotsia jäseniä yhtyeesensä. Ohjelmaa näytettiin perjantaisin 4. huhtikuuta – 23. toukokuuta 2008 välisenä aikana. Ohjelman nimi herätti aluksi närkästystä. SVT halusi, että sana fan () muutettaisiin parempaan sanaan, mutta lopulta nimi pysyi ennallaan. Ohjelman nimeksi ehdotettiin muun muassa muotoa Var sjuttsingen är mitt band. == Lähteet == Luokka:Ruotsalaiset televisiosarjat Luokka:Tositelevisiosarjat Luokka:SVT:n televisio-ohjelmat
Joanne Dru

Joanne Letitia Dru, oik. LaCock (31. tammikuuta 1922 – 10. syyskuuta 1996) oli yhdysvaltalainen näyttelijä. Hän oli Peter Marshallin isosisko. Länsi- Virginiassa syntynyt Dru nousi maineeseen varsinkin rooleillaan lännenelokuvissa, kuten Punainen virta (1948) ja Keltainen nauha (1949). Työstään televisiossa hän sai tähden Hollywood Walk of Famelle. Lisäksi hän voitti vuonna 1994 Golden Boot -palkinnon. Dru oli kolmen lapsen äiti. Hän kuoli lymfedeemaan 74-vuotiaana Los Angelesissa. == Aiheesta muualla == * Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1922 syntyneet Luokka:Vuonna 1996 kuolleet
Louise Edlind Friberg

Sandra Louise Maud Edlind Friberg (s. 15. heinäkuuta 1946) on ruotsalainen näyttelijä ja Kansanpuolue liberaalien poliitikko. Hän on esiintynyt sekä televisiossa (mm. Saariston lapset) että elokuvissa (mm. Le Mans). Edlind Friberg oli vuonna 2006 Ruotsin valtiopäivien jäsenenä. == Aiheesta muualla == * Luokka:Ruotsin liberaalien poliitikot Luokka:Ruotsalaiset näyttelijät Luokka:Vuonna 1946 syntyneet Luokka:Elävät henkilöt
Maria Johansson

Maria Johansson (s. 7. huhtikuuta 1956) on ruotsalainen näyttelijä ja ohjaaja. Hänet muistetaan ennen kaikkea Maria "Pampula" Grankvistin roolista televisiosarjassa Saariston lapset (1964). Hän opiskeli Ruotsin Teatterikorkeakoulussa ja valmistui sieltä vuonna 1981. Hänet on nähty Ruotsissa useassa televisiosarjassa ja elokuvassa 1980- ja 1990-luvuilla, muun muassa Suomessakin esitetyssä Saaristolaislääkäri-tv-sarjassa. Johansson on esiintynyt muun muassa elokuvassa Yksinkertainen murhaaja (Den enfaldige mördaren, 1982). Nykyään Johansson on myös ohjaaja ja näyttämötaiteen professori. == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1956 syntyneet Luokka:Elävät henkilöt
Ritva Bergman

Ritva Helinä Bergman (o.s. Rautiainen, 5. kesäkuuta 1939 Viipuri – 5. syyskuuta 2009 Helsinki) oli suomalainen kirjailija. Hän kirjoitti asiatekstiä, kertomakirjallisuutta, näytelmiä, runoja ja satuja. Hän ohjasi lukuisia kirjoittajakursseja. Bergman asui Helsingissä.Ritva Bergman, Kirjasampo.fi. VIitattu 30.12.2022 == Teokset == * Lintu Ruupertti ja Memo Menninkäinen (satu, 1982) * Sano AA. Kuvittaja: Heljä Lassila. Kunnallispaino 1985 (kuvakirja) * Lepotähti ja muita kertomuksia (satuja, 1999) * Yllätys nousee bussiin. Kuvittaja: Pirre Vaijärvi. Cultura 2001 (nuortenkirja, selkokirja) * Mies menneisyydestä (2004) (lastenkirja, selkokirja) * Pieni merenneito. Kuvittaja: Kaisa Lehikoinen. Ilias 2008 == Lähteet == Luokka:Suomalaiset kirjailijat Luokka:Vuonna 1939 syntyneet Luokka:Vuonna 2009 kuolleet
Mira Eklund

Eva Mira Helena Eklund (s. 13. lokakuuta 1981http://193.10.144.135/(S(kf11rw554pvd4k3jadrmtn45))/Person.aspx?Id=284818) on ruotsalainen näyttelijä. Hän aloitti lapsena uransa, jota on onnistuneesti jatkanut aikuisiälleen. Eklund tunnetaan elokuvista Seksi, toivo & rakkaus (2005) ja Palomuuri (2006) sekä television minisarjasta Allis med is (1993). Hän on myös muusikko. Eklund oli 16-vuotias saadessaan Touretten oireyhtymä -diagnoosin.http://www.svd.se/kulturnoje/nyheter/artikel_447557.svd == Lähteet == == Aiheesta muualla == * Luokka:Ruotsalaiset näyttelijät Luokka:Vuonna 1981 syntyneet Luokka:Elävät henkilöt
Pachamama

Pachamama tai Mama Pacha () oli inkojen mytologiassa lohikäärmettä muistuttava luonnon ja hedelmällisyyden jumalatar. Lähteistä riippuen hänen puolisonsa oli joko Pacha Kamaq tai Inti. Pachamama asui vuorilla, ja hän suojeli kaikkia vuorilla asuvia eläimiä. Hänen uskottiin aiheuttavan maanjäristyksiä, ja hänelle uhrattiin laamoja. Windows to Universe University of Michigan == Lähteet == == Aiheesta muualla == Luokka:Inkojen jumalat
Ernest Bai Koroma

Ernest Bai Koroma (s. 2. lokakuuta 1953 Makeni, Brittiläinen Sierra Leone) oli Sierra Leonen neljäs presidentti vuodesta 2007 vuoteen 2018. Koroma sai vuoden 2007 presidentinvaalien toisella kierroksella 54,6 % äänistä. Koroma liittyi All People’s Congress -puolueeseen 2000-luvun alussa lähes 50-vuotiaana. Puolue oli ollut yli viisi vuotta oppositiossa vuodesta 1992. Kannattajat pitävät Koromaa puolueen uudistajana; vastustajien mielestä hän on heikko, mielikuvitukseton ja jatkaa edeltäjiensä politiikkaa 15 vuoden takaa. Koromaa syytetään maanpetoksesta johtuen hänen osuudestaan marraskuun 2023 vallankaappausyrityksessä. Oikeus päästi kuitenkin Koroman lähtemään Nigeriaan tammikuussa 2024 terveyssyistä.https://www.aljazeera.com/news/2024/1/17/sierra-leone-court- allows-ex-president-koroma-to-go-abroad-for-medical-care == Lähteet == == Aiheesta muualla == Luokka:Vuonna 1953 syntyneet Luokka:Sierra Leonen presidentit Luokka:Elävät henkilöt
Orlando Engelaar

Orlando Engelaar (s. 24. elokuuta 1979 Rotterdam, Alankomaat) on alankomaalainen jalkapalloilija, joka vuonna 2012 edustaa PSV:tä. Feyenoordin kasvatti on pelannut urallaan myös Belgian liigassa KRC Genkissa ja kotimaansa NAC Bredassa. Pelipaikaltaan 196-senttimetriä pitkä Engelaar on keskikenttäpelaaja. Hyökkäävässä roolissa yleensä keskikentällä pelaava Engelaar käyttää kokoaan hyväksi kentällä ja tunnetaan myös hyvistä syötöistään. Engelaar teki debyyttinsä Alankomaiden maajoukkueessa 2. kesäkuuta 2007 ystävyysottelussa Etelä-Koreaa vastaan. == Lähteet == Luokka:Alankomaalaiset jalkapalloilijat Luokka:Vuonna 1979 syntyneet Luokka:Elävät henkilöt
Miekkailun maailmanmestaruuskilpailut 2007

Miekkailun maailmanmestaruuskilpailut 2007 pidettiin Pietarissa Venäjällä 28. syyskuuta – 7. lokakuuta. Miehet ja naiset kilpailivat floretilla, säilällä ja kalvalla sekä henkilökohtaisesti että joukkueena. Suomen Dennis Bade sijoittui miesten henkiökohtaisessa kilpailussa 12:nneksi. ==Mitalistit== Laji: Kultaa: Hopeaa: Pronssia: Miesten floretti Peter Joppich Andrea Baldini Benjamin Kleibrink Lei Sheng Miesten floretin joukkuekilpailu Etelä-Korea Miesten kalpa Krisztián Kulcsár Eric Boisse Diego Confalonieri Jérôme Jeannet Miesten kalvan joukkuekilpailu Miesten säilä Stanislav Pozdnjakov Aldo Montano Nicolas Limbach Oh Eun-Seok Etelä-Korea Miesten säilän joukkuekilpailu Naisten floretti Valentina Vezzali Margherita Granbassi Giovanna Trillini Aida Mohamed Naisten floretin joukkuekilpailu Japani Naisten kalpa Britta Heidemann Li Na Irina Embrich Maureen Nisima Naisten kalvan joukkuekilpailu Naisten säilä Jelena Netšajova Tan Xue Bogna Jozwiak Gioia Marzocca Naisten säilän joukkuekilpailu ==Lähteet== * ===Viitteet=== Luokka:Vuoden 2007 urheilu 2007 Luokka:Pietarin urheilu
Redemption

Redemption voi tarkoittaa: == Musiikki == * Redemption, yhdysvaltalainen heavy metal -yhtye * Redemption 87, punkyhtye * Mikkei Redemption, punkkitaristi === Albumit === * Redemption (Agnesin albumi), 2009 * Redemption (Benzinon albumi), 2002 * Redemption (Divine Empiren albumi), 1998 * Redemption (GRITSin albumi), 2006 * Redemption (Vomitoryn albumi), 1999 * Redemption (EP), Walls of Jerichon EP vuodelta 2008 === Kappaleet === * ”Redemption” (Gacktin kappale) * ”Redemption” (Shadows Fallin kappale) * ”Redemption” (Jesse Jagzin kappale) * ”Redemption”, Rocky II -elokuvan tunnuskappale * ”Redemption”, Switchfootin kappale * The Redemption, Charles Gounodin oratorio * ”Redemption Song”, Bob Marleyn kappale == Televisio ja elokuva == * Redemption (elokuva), yhdysvaltalainen elokuva vuodelta 2004 * Intohimoja (eng. Redemption), yhdysvaltalainen elokuva vuodelta 1930 == Pelit == * Redemption, Cactus Game Designin kehittämä keräilykorttipeli * Terminator 3: The Redemption, Terminator -elokuviin perustuva videopeli * Vampire: The Masquerade – Redemption, tietokonepeli * Headhunter Redemption, konsolipeli
Seututie 900

Seututie 900 on 56 kilometriä pitkä seututie Kainuussa. Tie alkaa Kuhmon keskustasta ja kulkee Ontojärven pohjoispuolitse länteen Sotkamon Kaitainsalmelle, jossa se päättyy seututien 888 risteykseen noin viisi kilometriä Sotkamon keskustan pohjoispuolella. Hietaperältä erkanee seututie 904 pohjoiseen Hyrynsalmelle. == Reitti == * Kuhmo (kt 76) * Hietaperä * Ala- Vieksi * Viitavaara * Soidinvaara * Kaitainsalmi (st 888) 900 Luokka:Kuhmon liikenne Luokka:Sotkamon liikenne
Mike DiMeo

Mike DiMeo (s. 29. marraskuuta 1968, New York) on yhdysvaltalainen heavy metal -laulaja. Tällä hetkellä hän toimii saksalaisen power metal -yhtye Masterplanin laulajana. DiMeo liittyi Masterplaniin vuonna 2006 Jørn Landen lähdettyä yhtyeestä. Ennen sitä DiMeo lauloi muun muassa yhtyeissä Riot ja The Lizards. == Aiheesta muualla == * Luokka:Yhdysvaltalaiset metallimusiikin laulajat Luokka:Vuonna 1968 syntyneet Luokka:Elävät henkilöt
Rolv Wesenlund

Rolv Helge Wesenlund (17. syyskuuta 1936 Horten – 18. elokuuta 2013) oli norjalainen näyttelijä. Hänet tunnetaan muun muassa komediasarjasta Fleksnes Fataliteter, joka keräsi laajan katsojakunnan Norjan lisäksi Ruotsissa ja Tanskassa. Sarjaa esitettiin myös Suomessa, mutta siellä siitä ei tullut yhtä tunnettu. Wesenlund on Pyhän Olavin ritarikunnan ensimmäisen luokan ritari. Hänelle myönnettiin vuonna 2002 kunnia-Amanda-palkinto. == Lähteet == == Aiheesta muualla == * Luokka:Norjalaiset näyttelijät Luokka:Vuonna 1936 syntyneet Luokka:Vuonna 2013 kuolleet
Svein Byhring

Svein Byhring (5. helmikuuta 1932 – 25. heinäkuuta 2007) oli norjalainen näyttelijä. Hänet muistetaan muun muassa komediasarjasta Fleksnes fataliteter, joka keräsi laajan katsojakunnan Norjan ohella Ruotsissa ja Tanskassa. Näyttelijä Carsten Byhring oli Svein Byhringin isoveli. == Aiheesta muualla == * Luokka:Norjalaiset näyttelijät Luokka:Vuonna 1932 syntyneet Luokka:Vuonna 2007 kuolleet
Hello Kitty -murha

thumb|Kerrostalo, jossa uhria pidettiin ennen hänen murhaansa Hello Kitty -murhaksi kutsutaan tapausta, jossa Fan Man-yee -niminen prostituoitu kidutettiin kuoliaaksi Hongkongissa. 23-vuotias Fan Man-yee kidnapattiin 17. maaliskuuta 1999 maksamattoman velan vuoksi. Chan Man-lok, Leung Shing-cho ja Leung Wai-lun kiduttivat naista noin kuukauden, kunnes tämä kuoli. Miehet pilkkoivat ruumiin ja hävittivät enimmän osan siitä talousjätteiden seassa. Tuntemattomaksi jääneestä syystä he kätkivät uhrin pään Hello Kitty -nuken pään sisään. Murha tuli ilmi, kun toukokuussa 1999 13-vuotias tyttö Ah Fong kertoi Hongkongin poliisille siihen liittyvistä painajaisistaan. Hänen poikaystävänsä oli yksi tekijöistä, ja tyttö tunnusti myöhemmin oikeudessa osallistuneensa itsekin uhrin pahoinpitelyyn. Hän todisti oikeudessa miehiä vastaan, ja sai itse siitä hyvästä vapautuksen syytteistä. Joulukuussa 2000 Leung Wai-lun, Leung Shing-cho ja Chan Man-lok tuomittiin vähintään 20 vuodeksi vankeuteen. Tuomio tuli taposta, koska uhrin jäänteiden perusteella kuolinsyytä ei pystytty määrittelemään varmuudella. ==Lähteet== Luokka:Henkirikokset Luokka:Hongkongin historia Luokka:Vuoden 1999 rikokset
Kari Simonsen

Kari Simonsen (s. 5. kesäkuuta 1937) on norjalainen näyttelijä. Hänet tunnetaan muun muassa komediasarjasta Fleksnes fataliteter, joka keräsi laajan katsojakunnan Norjan ohella Ruotsissa ja Tanskassa. Fleksnesin ulkopuolella Simonsen on esiintynyt esimerkiksi pienessä roolissa Jostein Gaarderin Sofian maailmaan pohjautuvassa elokuvassa Sofies verden (Gustavson, 1999). Näyttelijä on voittanut kunnia-Amanda-palkinnon. == Aiheesta muualla == * Luokka:Norjalaiset näyttelijät Luokka:Vuonna 1937 syntyneet Luokka:Elävät henkilöt
Erik Gustavson

Erik Gustavson (s. 1955) on norjalainen elokuvaohjaaja. Hän ohjasi muun muassa elokuvan Sofies verden (1999) Jostein Gaarderin filosofiseen romaaniin Sofian maailma pohjautuen. Gustavsonin muita töitä ovat Rendezvous (1984), Blackout (1986), Herman (1990) ja Telegrafisten (1993). Ohjaaja on voittanut kolme Amanda-palkintoa ja ollut Berliinin elokuvajuhlilla ehdolla Kultaisen karhun saajaksi. == Aiheesta muualla == * Luokka:Norjalaiset elokuvaohjaajat Luokka:Vuonna 1955 syntyneet Luokka:Elävät henkilöt
Jossain Afrikassa

Jossain Afrikassa on Caroline Linkin ohjaama saksalainen elokuva vuodelta 2001. Se perustuu Stefanie Zweigin omaelämäkerralliseen romaaniin Nirgendwo in Afrika. Elokuva kertoo juutalaisperheestä, joka muuttaa Keniaan juuri ennen toisen maailmansodan alkua. Viisivuotias tytär tutustuu uuden mantereen ihmeisiin, mutta perheen isää vaivaavat koti-ikävä ja kyvyttömyys irrottautua Saksasta, vaikka selviää, että sukulaisia on surmattu keskitysleireillä. Elokuva sai parhaan vieraskielisen elokuvan Oscar-palkinnon vuonna 2002. == Näyttelijät == == Lähteet == == Aiheesta muualla == * * * * Luokka:Saksalaiset draamaelokuvat Luokka:Vuoden 2001 saksalaiset elokuvat Luokka:Parhaan vieraskielisen elokuvan Oscar-palkinnon saaneet elokuvat Luokka:Saksalaiset romaaneihin perustuvat elokuvat
Silje Storstein

Silje Storstein (s. 30. maaliskuuta 1984) on norjalainen näyttelijä. Hän on Khao Lakin katastrofissa 26. joulukuuta 2004 menehtyneen näyttelijä-muusikko Are Storsteinin tytär. Storstein esiintyi sekä Sofian että Hilden roolissa Jostein Gaarderin Sofian maailmaan pohjautuvassa elokuvassa Sofies verden (Gustavson, 1999). Elokuvaa seurasi minisarja vuonna 2000. Storsteinilla oli myöhemmin rooli Torun Lianin elokuvassa Ikke naken (2004). == Aiheesta muualla == * Luokka:Norjalaiset näyttelijät Luokka:Vuonna 1984 syntyneet Luokka:Elävät henkilöt
Ranskalainen illallinen

Ranskalainen illallinen () on Gabriel Axelin ohjaama tanskalainen elokuva vuodelta 1987. Se perustuu Karen Blixenin novelliin ”Babetten pidot”, joka sisältyy novellikokoelmaan Kohtalotarinoita. Novelli ilmestyi ensi kertaa amerikkalaisessa naistenlehdessä Ladies Home Journal vuonna 1950. Ranskalainen illallinen sijoittuu 1800-luvun loppupuolelle ja Jyllantiin alkuperäistarinan Norjan sijaan. Siinä ranskalainen pakolainen Babette päätyy ruoanlaittajaksi pieneen, ankaran puritaanisen yhteisöön, jota hallitsevat sisarukset Martine ja Filippa. Elokuva huipentuu illalliseen, joka Babetten suunnitelman mukaisesti sovittaa yhteisön riidat. Ennen Ranskalaista illallista ei Blixenin kotimaassa Tanskassa ollut sovitettu yhtäkään hänen teostaan laajakangaselokuvaksi. Elokuva sai parhaan vieraskielisen elokuvan Oscar- palkinnon 1987. Vuonna 2006 se valittiin yhtenä 12 elokuvasta osaksi Tanskan kulttuurikaanonia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Lähteet == * === Viitteet === Luokka:Tanskalaiset draamaelokuvat Luokka:Vuoden 1987 elokuvat Luokka:Parhaan vieraskielisen elokuvan Oscar-palkinnon saaneet elokuvat
Tomas von Brömssen

Tomas Birger von Brömssen (s. 8. toukokuuta 1943) on ruotsalainen näyttelijä. Hän sai vuonna 1973 kiinnityksen Göteborgin kaupunginteatteriin. Von Brömssen sai vuonna 1992 Karamelodiktstipendietin. Teatterin lisäksi hän on esiintynyt muun muassa elokuvissa Elämäni koirana (1985) ja Jo joutui armas aika (1995). Vuonna 1999 von Brömssen esitti filosofi Alberto Knoxin roolin Jostein Gaarderin kirjaan Sofian maailma pohjautuvassa norjalaisessa elokuvassa Sofies verden, jonka ohjasi Erik Gustavson. == Aiheesta muualla == * Luokka:Ruotsalaiset näyttelijät Luokka:Parhaan miessivuosan Guldbagge- palkinnon saajat Luokka:Vuonna 1943 syntyneet Luokka:Elävät henkilöt
Gustavo César Veloso

Gustavo César Veloso (s. 29. tammikuuta 1980 Vilagarcía de Arousa, Espanja) on espanjalainen maantiepyöräilijä, joka kilpaili ammattilaisena vuosina 2001–2021. Aktiiviuransa jälkeen hän on toiminut Tavfer-Mortágua-Ovos Matinados -tallin joukkueenjohtajana. César Veloso voitti vuonna 2006 Portugalin ympäriajon viidennen etapin. Vuonna 2008 hän sijoittui kolmanneksi Tour de Langkawi -etappikilpailussa. Saman vuoden toukokuussa hän voitti yllättäen Katalonian ympäriajon: hän sijoittui kolmannella etapilla kolmanneksi ja ratkaisi kokonaiskilpailun voiton sijoittumalla viimeisellä etapilla toiseksi José Luis Carrascon jälkeen. César Veloso voitti Espanjan ympäriajossa 2009 Xorret del Catíin päättyneen yhdeksännen etapin. Hän kuului seitsemän ajajan kärkiryhmään, ja ratkaisi voiton viimeisten kilometrien jyrkässä nousussa. Vuonna 2013 hän voitti Clássica de Amaranten ensimmäisen etapin. Portugalin ympäriajossa hän voitti kahdeksannen etapin ja sijoittui kokonaiskilpailussa toiseksi. Hän voitti Portugalin ympäriajon kokonaiskilpailun ja aika-ajona ajetun yhdeksännen etapin 2014. Seuraavana vuonna hän voitti jälleen Portugalin ympäriajon kokonaiskilpailun sekä lisäksi pistekilpailun, kuudennen etapin ja aika-ajona ajetun yhdeksännen etapin. Hän voitti Tour do Rion kokonaiskilpailun ja toisen etapin. César Veloso voitti 2016 Portugalin ympäriajossa neljännen ja kuudennen etapin sekä aika-ajona ajetun kymmenennen osuuden. Kokonaiskilpailussa hän oli toinen ja voitti pistekilpailun. Seuraavan vuoden Portugalin ympäriajossa hän voitti viidennen ja aika-ajona ajetun kymmenennen osuuden. Vuoden 2018 Volta ao Alentejossa hän voitti viidennen etapin, joka oli aika-ajo. Hän voitti Trofeo Joaquim Agostinhon prologin 2019. Hän voitti vuoden 2020 Portugalin ympäriajossa prologin ja kahdeksantena etappina ajetun aika-ajon sekä sijoittui kokonaiskilpailussa toiseksi. == Lähteet == Luokka:Espanjalaiset maantiepyöräilijät Luokka:Vuonna 1980 syntyneet Luokka:Elävät henkilöt
Skate (videopeli)

Skate (tyyliteltynä skate.) on EA Black Boxin kehittämä ja Electronic Artsin julkaisema rullalautailuun perustuva urheilupeli. Pelille on julkaistu jatko- osat Skate It, Skate 2 ja Skate 3. == Pelaaminen == Peli alkaa siitä, kun pelaaja on rullalautailemassa. Hän on lähdössä paikalta, mutta jää bussin alle. Giovanni Reda käskee soittamaan ambulanssin. Kun ambulanssi saapuu, ambulanssihoitaja Danny Way herättää hänet. Hän kertoo, että kaikki järjestyy. Paul Rodriquez on ambulanssin kuljettaja. Matkalla sairaalaan esitellään pelissä olevia rullalautailijoita. Kun ambulanssi pääsee sairaalalle, Mike Carroll on päivystävä lääkäri. Eräs hoitaja käskee sairaalassa laittamaan pelaajan tiedot matkapuhelimeen. Kun harjoitukset on hoidettu, voi peli alkaa. Skate on hyvin vapaamuotoinen peli. San Vanelona on valtava kaupunki, joka on jokaisen rullalautailijan unelmapaikka. Lopulta pääsee X-Games- areenalle pelaamaan muiden ammattilaisten, kuten Chris Haslamin kanssa. Viimeinen kisa on Danny Wayn skeittipaikan kisat. Pelin juoni on hyvin tavanomainen, eli aloitteleva rullalautailija nousee huipulle. Pelihahmoa saa muokattua oman mielensä mukaan vaatteilla ja muilla tavaroilla, jotka ostetaan tehtävistä hankitulla rahalla. === Ohjaaminen === Skate on muihin rullalautailupeleihin verrattuna mahdollisesti tavallista vaikeampi. Erityisesti ohjaus hankaloittaa peliä huomattavasti. Peli eroaa muista skeittipeleistä uudella flick it -kontrolleillaan, joissa ohjaimen tateilla kontrolloidaan toisella hahmoa, toisella lautaa. ”Lautatattia” liikuttelemalla voi hyppiä ja tehdä temppuja, ja ”hahmotatti” ohjaa pelaajan hahmoa. == Soundtrack == Pelin soundtrack koostuu hieman raskaammasta musiikista, mukana on mm. Slayer, Motörhead sekä Children of Bodom, mutta soundtrackista löytyy myös N.W.A, sekä punk- musiikkia. == Pelissä esiintyvät rullalautailijat == * Danny Way * Paul Rodriguez jr * Jason Dill * Colin McKay * Ryan Smith * Terry Kennedy * Jerry Hsu * Ali Boulala * Chris Haslam * Pat Duffy * Big Black * Rob Dyrdek * Alex Chalmers * John Rattray * PJ Ladd * Mike Carroll * Dennis Busenitz * Ryan Gallant * Chris Cole * Mark Gonzales * Giovanni Reda == Katso myös == * Skate It ==Aiheesta muualla== *EA Suomi Luokka:Vuoden 2007 videopelit Luokka:PlayStation 3 -pelit Luokka:Xbox 360 -pelit Luokka:Skate-pelisarja
Robert Romanus

Robert Romanus (s. 17. heinäkuuta 1956) on yhdysvaltalainen näyttelijä. Hän on esiintynyt muun muassa elokuvassa Kuumat kinkut (1982), mutta suorittanut myös televisiorooleja. Romanus on näyttelijä Richard Romanuksen veli ja näyttelijä- tuottaja-käsikirjoittaja Kari Lizerin entinen puoliso. == Aiheesta muualla == * Luokka:Yhdysvaltalaiset näyttelijät Luokka:Vuonna 1956 syntyneet Luokka:Elävät henkilöt
Šen khar venakhi

Šen khar venakhi (, ”olet viinitarha”) on keskiaikainen georgialainen hymni, jonka on kirjoittanut kuningas Demetre I (hallitsi 1125–1156). Hymni on omistettu Georgialle ja Neitsyt Marian suojelukselle, ja se on myös Mariaa ylistävä rukous Georgian ortodoksisessa kirkossa. Šen khar venakhin laulaa yleensä kuoro ilman säestystä soittimilla. Se on klassinen esimerkki georgialaisesta kuoromusiikista. Hymnin kompositio on erittäin polyfoninen ja edustaa Georgian kulta-ajan myöhäiskeskiaikaisia perinteitä. ==Hymnin sanat== :Georgiaksi :შენ ხარ ვენახი, ახლად აყვავებული, :ნორჩი კეთილი, ედემს შინა ნერგული, :(ალვა სუნელი, სამოთხეს ამოსული,) :(ღმერთმან შეგამკო ვერვინა გჯობს ქებული,) :და თავით თვისით მზე ხარ და გაბრწყინვებული. :Translitteroituna :Šen khar venakhi, akhlad aqvavebuli. :Nortši ketili, Edems šina nerguli. :(Alva suneli, samotkhes amosuli.) :(Ghmertman šegamko vervina gdžobs kebuli.) :Da tavit tvisit mze khar da gabrtsqinvebuli. :Suomeksi :Olet viinitarha, juuri kukkinut. :Herkkä, kaunis, Eedeniin istutettu, :(Aaloentuoksuinena paratiisista.) :(Jumala koristi sinut, kukaan ei ansaitse ylistystä kuin sinä,) :Ja olet itse kirkkaana loistava aurinko. == Lähteet == == Aiheesta muualla == *Kitka: The Vine. Šen khar venakhi kuoron esittämänä (kappale 8). Sen khar venakhi
Zakimi gusuku

Zakimi gusuku ( on gusuku eli ryūkyūlainen linna Yomitanissa, Okinawan prefektuurissa, Japanissa. Linna liitettiin Unescon maailmanperintöluetteloon yhdessä muiden gusukujen ja Ryūkyūn kuningaskunnan omistusten kanssa vuonna 2000. Nykyisin raunioina olevan linnan uskotaan olevan peräisin 1400-luvun alusta, jolloin sen olisi rakentanut Yuntanza aji (alueellinen sotaherra) Gosamaru. Linnaa kutsuttiin tähän aikaan nimellä Yuntanza gusuku ja sen tarkoitus oli vartioida linnaa ympäröiviä maita. Linna on rakennettu 125 metrin korkuiselle kukkulalle. Japanilaiset käyttivät linnan korkeaa sijaintia hyväkseen toisessa maailmansodassa käydyssä Okinawan taistelussa rakentamalla linnaan ilmatorjunta-aseman. == Lähteet == == Aiheesta muualla == * Unesco * Wonder Okinawa Luokka:Unescon maailmanperintökohteet Japanissa Luokka:Japanin linnat Luokka:Okinawan prefektuuri
Suntuubi.com

Suntuubi.com oli vuonna 2006 perustettu ilmainen kotisivutyökalu ja verkkoyhteisö. Palvelu oli suomenkielinen. Se oli toteutettu Putteri- työkalulla. Sivuston käyttäjät saivat sivuilleen ilmaisen kuvagallerian, vieraskirjan, blogin, keskustelufoorumin sekä kävijätilastoinnin. Suntuubi.comissa käytetty valuutta oli Krediitit. Krediiteillä voi hankkia esim. domaineja ja mainostusta kotisivulle. Palvelun omisti MMD Networks Oy. Palvelu lopetti toimintansa 30. kesäkuuta 2020. == Lähteet == == Aiheesta muualla == * Suntuubi.com * Elina Ranta: Nettisivut poikivat itsepalvelubisneksen. Julkaistu alun perin Taloussanomissa 27.12.2006. Luokka:Tietotekniikkasivustot Luokka:Virtuaaliyhteisöt Luokka:Blogipalvelut
Patrice Halgand

Patrice Halgand (s. 2. maaliskuuta 1974 Saint-Nazaire) on ranskalainen maantiepyöräilijä, joka aloitti ammattilaisuransa vuonna 1995. Hän edusti Festina-tallia 1995–1999, sen jälkeen Jean Delatour -joukkuetta ja vuosina 2004–2008 Crédit Agricolea. Hän voitti kymmenennen etapin Ranskan ympäriajossa 2002. == Saavutuksia == ;1997 :Etoile de Bessèges, kokonaiskilpailun ja 1. etapin voitto :Chilen ympäriajo, kokonaiskilpailun ja 6 b -etapin voitto ;1999 :A Travers le Morbihan, voitto ;2000 :Tour du Limousin, kokonaiskilpailun ja 2. etapin voitto :A Travers le Morbihan, voitto :Trophée des Grimpeurs, voitto :Critérium International, mäkikilpailun voitto :Vuelta a Aragon, mäkikilpailun voitto :Route du Sud, 3. etapin voitto :Regio Tour International, 5. etapin voitto :Espanjan ympäriajo, 7. ja 13. etapilla toinen ;2001 :Critérium International, 2. etapin voitto :Regio Tour International, kokonais- ja mäkikilpailun sekä 1. ja 4. etapin voitto :Circuit de l'Aulne, voitto :GP Ouest-France, toinen ;2002 :Ranskan ympäriajo, 10. etapin voitto :Tour du Limousin, kokonaiskilpailun ja 1. etapin voitto :Dauphiné Libéré, 4. etapin voitto :Dunkerquen neljän päivän ajo, 1. etapin voitto ;2003 :Regio Tour International, mäkikilpailun voitto ;2005 :Route du Sud, 4. etapin voitto :Paris–Correze, mäkikilpailun voitto :GP Lugano, toinen ;2006 :Route du Sud, 4. etapin voitto :Tour de L'Ain, mäkikilpailun ja 4. etapin voitto :Ranskan ympäriajo, 8. etapilla kolmas :Italian ympäriajo, kokonaiskilpailussa 14. ;2007 :Tour de L'Ain, 4. etapin voitto ;2008 :Tour de Wallonie, 5. etapin voitto == Lähteet == *Patrice Halgand Trap-Friis -tietokannassa *Patrice Halgand cyclingarchives.com-tietokannassa Luokka:Ranskalaiset maantiepyöräilijät Luokka:Vuonna 1974 syntyneet Luokka:Elävät henkilöt
Yleisöakvaario

thumb|Dubai Mall Aquarium Yleisöakvaario on eläintarhaa vastaava laitos, jossa esitellään vedessä eläviä eläimiä, lähinnä kaloja. Yleisöakvaariossa on yleensä ainakin yksi niin iso allas, että siellä voidaan pitää lajeja, jotka eivät pärjäisi kotiakvaariossa: haita, delfiineitä tai hylkeitä. Ensimmäinen yleisöakvaario avattiin vuonna 1853 Lontoon eläintarhan yhteydessä. Monet varhaiset akvaariot rakennettiin rannikolle ja suunniteltiin käyttämään paikallista merivettä. Nykyisin hyvien suolasekoitusten ja puhtaan vesijohtoveden ansiosta akvaarioita voi olla sisämaassakin. Suomessa Maretarium käyttää merestä pumpattua vettä, kun taas Helsingin Sea Life sekoittaa merivetensä hanavedestä ja suolasta. 1980-luvulta alkaen on moniin yleisöakvaarioihin rakennettu akryylinen tunneli, jossa katsojat pääsevät tarkastelemaan haita ja muita isoja kaloja alhaalta päin. Euroopassa alaa kehittäviä ja valvovia järjestöjä ovat Euroopan eläintarha- ja akvaariojärjestö (EAZA), The European Association for Aquatic Mammals (EANN) ja European Union of Aquarium Curators (EUAC). Tiedosto:Baltimore_Aquarium_- _Big_tank.jpg Tiedosto:Aquarium_in_shopping_mall,_Kaunas.jpg Tiedosto:Churaumi_Aquarium_main_tank_'Kuroshio_Sea'.jpg Tiedosto:Al_Mahara_Burj_al_Araba_Dubai_March_2008pano.jpg == Yleisöakvaarioita Suomessa == * Sea Life, Helsinki * Särkänniemen akvaario, Tampere * Maretarium, Kotka == Tunnettuja yleisöakvaarioita muualla == * Sea Life on laajalle levinnyt ketju, jolla on useita kohteita mm. Saksassa * Barcelonan akvaario Espanjassa * Cretaquarium, Kreeta, Kreikka * The Deep Kingston upon Hullissa * Genova, Italia * Georgia Aquarium Atlantassa on maailman suurin yleisöakvaario * Hirtshals, Tanska (Pohjanmeri-museo) * Monterey Bayn akvaario Kaliforniassa * Moscow Oceanarium ("Moskvarium"), Moskovassa (Euroopan toiseksi suurin) * Valencia, Espanja (Euroopan suurin) * Vesimuseo Tukholmassa == Lähteet == == Aiheesta muualla == Luokka:Akvaariot Luokka:Eläintarhat